PMIndiaData/PMIndiaSum huggingface dataset:
وزیر اعظم   نے برلن میں ایک بزنس راؤنڈ ٹیبل  کی مشترکہ  صدارت کی

وزیر اعظم جناب نریندر مودی نے چانسلر عزت مآب اولاف شولز کے ساتھ ایک بزنس ٹیبل کی مشترکہ صدارت کی۔ اپنے خطاب میں وزیراعظم نے حکومت کے ذریعہ کی جانے والی وسیع بنیاد والی اصلاحات پر زور دیا اور بھارت میں اسٹارٹ اپس اور ایک یونیکورن کمپنیوں کی بڑھتی ہوئی تعداد کا ذکر کیا۔ انہوں نے بزنس لیڈروں کومدعو کیا کہ وہ بھارت کے نوجوانوں میں سرمایہ کاری کریں۔ اس تقریب میں دونوں حکومتوں کے اعلیٰ نمائندوں اور دونوں جانب کے منتخبہ سی ای اوز نے کی شرکت کی، جنہوں نے موسمیاتی تعاون، سپلائی چین؛ ریسرچ اور ڈیولپمنٹ سمیت مختلف موضوعات پر بات چیت کی۔ بزنس راؤنڈ ٹیبل میں درج ذیل بزنس لیڈروں نے شرکت کی: بھارتی بزنس وفد: سنجیو بجاج (ہندوستانی وفد کے سربراہ) صدر نامزد، سی آئی آئی کے چیئرمین اور منیجنگ ڈائریکٹر، بجاج فنسر؛ بابا این کلیانی، چیئرمین اور منیجنگ ڈائریکٹر، بھارت فورج؛ سی کے برلا، منیجنگ ڈائریکٹر اور سی ای او، سی کے برلا گروپ؛ پونیت چھٹوال، منیجنگ ڈائریکٹر اور سی ای او انڈین ہوٹلز کمپنی لمیٹڈ؛ سلیل سنگھل، چیئرمین ایمریٹس، پی آئی انڈسٹریز؛ سومنت سنہا، چیئرمین اور منیجنگ ڈائریکٹر، رینیو پاور اور صدر، اسوچیم؛ دنیش کھارا، چیئرمین اسٹیٹ بینک آف انڈیا؛ سی پی گرنانی، منیجنگ ڈائریکٹر اور سی ای او، ٹیک مہندرا لمیٹڈ؛ دیپک باگلا، چیف ایگزیکٹو آفیسر اینڈ منیجنگ ڈائریکٹر، انویسٹ انڈیا؛ جرمن بزنس وفد: رولینڈ بش، جرمن وفد کے سربراہ، صدر اور سی ای او، سیمنز اور چیئرمین، ایشیا پیسیفک کمیٹی آف جرمن بزنس؛ مارٹن بروڈرمولر، چیئرمین آف دی بورڈ آف ایگزیکٹو ڈائریکٹرز، بی اے ایس ایف کے؛ ہربرٹ ڈائس، چیئرمین آف دی بورڈ آف مینجمنٹ، ووکس ویگن؛ اسٹیفن ہارٹنگ، چیئرمین آف دی بورڈ آف مینجمنٹ، بوش ؛ ماریکا لولے، چیف ایگزیکٹو آفیسر اینڈ منیجنگ ڈائریکٹر، جی ایف ٹی ٹیکنالوجیز؛ کلاز روزن فیلڈ، چیف ایگزیکٹو آفیسر، شیفلر؛ کرسچن سیوینگ، چیف ایگزیکٹو آفیسر ڈچ بینک؛ رالف ونٹر گرگسٹ چیئرمین آف دی مینجمنٹ بورڈ ، گائیسیکے+ ڈیورینٹ؛ جورگن زیسکی، چیف ایگزیکٹو آفیسر، اینرکان؛ ۔۔۔۔۔۔۔۔۔۔۔ ش ح۔ا گ ۔ن ا۔
ملک کی کایا پلٹ کے لئے ایک جامع نظام تعلیم  بہت ضروری  ہے: وزیراعظم

نئی دہلی، 7 ستمبر 2021، وزیراعظم جناب نریندر مودی نے کہا ہے کہ ملک کی کایا پلٹ کے لئے ایک جامع نظام تعلیم بہت ضروری ہے۔ مائی جی او ی انڈیا، کے ذریعہ ایک ٹوئٹ شیئر کرتے ہوئے وزیراعظم نے کہا کہ گزشتہ سات برسوں میں تعلیم کے میدان میں ہونے والی کایا پلٹ کی ایک جھلک پیش کرنے کے لئے یہاں ایک اچھا تھریڈ دیا جارہا ہے۔ ایک ٹوئٹ میں وزیراعظم نے کہا : ’’ملک کی کایا پلٹ کرنے کے لئے ایک جامع نظام تعلیم بہت ضروری ہے۔ گزشتہ سات برسوں میں تعلیم کے میدان میں ہونے والی کایا پلٹ کی ایک جھلک پیش کرنے کے لئے یہاں ایک اچھا تھریڈ دیا جارا ہے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم اور  اسلامی جمہوریہ افغانستان کے صدر   کے درمیان ٹیلی فون پر بات چیت

نئی دہلی، 3 اگست 2020، وزیراعظم جناب نریندر مودی اور اسلامی جمہوریہ افغانستان کے صدر ڈاکٹر اشرف غنی کے درمیان آج ٹیلی فون پر بات چیت ہوئی۔ دونوں لیڈروں نے خوشی کے تہوار عیدا لاضحی پر ایک دوسرے کو مبارکباد دی۔ صدر ڈاکٹر اشرف غنی نے افغانستان کی ضرورت کو پورا کرنے کے مقصد سے وقت پر خوراک اور ادویات کی مدد پہنچانے کے لئے وزیراعظم نریندر مودی کا شکریہ ادا کیا۔ وزیراعظم نے ایک پرامن، خوشحال اور شمولیت والے افغانستان کے مقصد کو پورا کرنے میں افغانستان کے عوام کے ساتھ بھارت کی عہد بستگی کا اعادہ کیا۔ دونوں لیڈروں نے خطے میں ابھرتی ہوئی سلامتی کی صورتحال اور باہمی دو طرفہ مفادات کے دیگر شعبوں پر تبادلہ خیال بھی کیا۔ ۔۔۔۔۔۔۔۔۔۔۔ م ن۔ ا گ۔ن ا۔
وزیراعظم نریندر مودی نے  2022کے دولت مشترکہ کھیلوں میں کانسے کا تمغہ جیتنے پر اسکواش کھلاڑی سوروگھوشال کو مبارکباد دی

وزیراعظم جناب نریندر مودی نے 2022کے دولت مشترکہ کھیلوں میں کانسے کا تمغہ جیتنے پر اسکواش کھلاڑی سوروگھوشال کو مبارکباد دی ہے۔ وزیراعظم نے ٹویٹ کیا : ’’یہ بڑی خوشی کی بات ہے کہ سورو گھوشال کامیابی کی نئی بلندیاں چھو رہے ہیں، برمنگھم میں انہوں نے کانسے کا جو تمغہ جیتا ہے وہ بہت ہی خصوصی ہے اورانتہائی اہمیت کاحامل ہے ۔ میں انہیں مبارکبادپیش کرتاہوں اوران کی کامیابی ہندوستانی نوجوانوں میں اسکواش کی مقبولیت کو بڑھانے میں مددگار ثابت ہوگی‘‘۔
کابینہ نے پیٹنٹ پروزیکیوشن ہائی وے پروگرام کی منظوری دے دی ہے

نئی دہلی 21 نومبر۔مرکزی کابینہ نے ،جس کی میٹنگ کی صدارت وزیر اعظم جناب نریندرمودی نے کی ، بھارت کے کنٹرولر جنرل آف پیٹنٹس ، ڈیزائن اینڈ ٹریڈ مارک (سی جی پی ڈی ٹی ایم ) کےتحت انڈین پیٹنٹ آفس (آئی پی او ) کے ذریعہ پیٹنٹ پروزیکیوشن ہائی وے (پی پی ایچ ) پروگرام کو اپنائے جانے کی تجویز کی منظوری دے دی ہے۔یہ کام دلچسپی رکھنے والے دیگر ملکو ں یا علاقوں کے مختلف پیٹنٹ دفاتر کے ساتھ کیا جائے گا۔ مذکورہ پروگرام بنیادی طورپر جاپان پیٹنٹ آفس (جے پی او ) اور انڈین پیٹنٹ آفس کے درمیان آزمائشی طور پر صرف تین سال کے لئے ہوگا۔ اس آزمائشی پروگرام کے تحت بھارت کا پیٹنٹ آفس صرف بعض تکنیکی شعبوں میں پیٹنٹ درخواستیں وصول کرے گا۔ ان تکنیکی شعبوں میں الیکٹریکل ،الیکٹرانکس ، کمپیوٹر سائنس ، اطلاعاتی ٹکنالوجی ،طبیعات ،سول ، میکینکل ، ٹیکسٹائلز ، آٹوموبائلز اور دھات کاری کے شعبے شامل ہیں ۔جے پی او ٹکنالوجی کے تمام شعبوں میں درخواستیں وصول کرسکتا ہے ۔ پی پی ایچ پروگرام کے نتیجے میں بھارت کا آئی پی آفس مندرجہ ذیل فوائد حاصل کرسکتا ہے : پیٹنٹ درخواستوں کو نمٹانے کے لئے وقت میں کمی ۔ پیٹنٹ درخواستوں کے زیر التوا ہونے میں کمی ۔ پیٹنٹ درخواستوں کی تحقیق اور جانچ پڑتال کے معیار میں بہتری ۔ بھارت کے سرمایہ کاروں کے لئے جن میں ایم ایس ایم ایز اور اسٹارٹ اپس بھی شامل ہیں ، یہ موقع کہ جاپان میں ان کی پیٹنٹ درخواستوں کی جانچ پڑتال کے کام میں تیزی پیدا ہوجائے ۔ مستقبل میں اس پروگرام کی مدت میں توسیع کی جاسکتی ہے ،جس کا فیصلہ کامرس اور صنعت کی وزارت کرے گی۔ پیٹنٹ دفاتر اس پروگرام پر عمل درآمد کے سلسلے میں رہنما خطوط خود مرتب کرے گا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج۔ رم
وزیراعظم 17 نومبر کو 82 ویں آل انڈیاپریزائڈنگ  آفیسرس کانفرنس کے افتتاحی اجلاس سے خطاب  کریں گے

وزیراعظم جناب نریندر مودی 17 نومبر 2021 کوصبح 10 بجے ویڈیو کانفرنسنگ کے ذریعہ 82 ویں آل انڈیا پریزائڈنگ آفیسرس کانفرنس کے افتتاحی اجلاس سے خطاب کریں گے۔ ہندوستان میں قانون سازی کا اعلی ترین ادارہ آل انڈیا پریزائڈنگ آفیسرس کانفرنس (اے ا ٓئی پی او سی)، 2021 میں اپنا صد سالہ جشن منا رہا ہے۔ اے آئی پی او سی کی سویں سال کی تقریب کے سلسلے میں 17 تا 18 نومبر 2021 کو شملہ میں 82 ویں آل انڈیا پریزائڈنگ آفیسرس کانفرنس کاانعقاد کیا جائے گا۔ اس ادارے کی پہلی کانفرنس بھی 1921 میں شملہ میں منعقد ہوئی تھی۔ لوک سبھا کے اسپیکر، ہماچل پردیش کے وزیراعلیٰ اور راجیہ سبھا کے ڈپٹی اسپیکر اس پروگرام میں شرکت کریں گے۔
وزیر اعظم نے بتھو کمّا کے موقع پرتلنگانہ کے لوگوں  اور خاص طور سے ناری شکتی کو مبارکباد دی

وزیر اعظم جناب نریندر مودی نے بتھو کمّا کے مقدس موقع پر تلنگانہ کے لوگوں اور خاص طور سے وہاں کی ناری شکتی کو مبارکباد دی ہے۔ وزیر اعظم نے ایک ٹوئٹ میں کہا؛ ’’ بتھو کمّا کے مقدس موقع پر تلنگانہ کے لوگوں اور خاص طور سے تلنگانہ کی ناری شکتی کو مبارکباد دی۔ امید کرتا ہوں کہ یہ تہوار فطرت کے ساتھ ہمارے ربط کو گہرا کرے گا اور پھولوں میں ہماری دلچسپی میں اضافہ کرے گا۔‘‘
وزیراعظم نے، بھارت کے 73 ویں یوم جمہوریہ کے موقع پر عالمی رہنماؤں کی طرف سے دی جانے والی مبارک باد پر ،اُن کا شکریہ ادا کیا

وزیراعظم جناب نریندر مودی نے بھارت کے 73 ویں یوم جمہوریہ کے موقع پر عالمی رہنماؤں کی طرف سے دی جانے والی مبارک باد پر اُن کا شکریہ ادا کیا ہے۔ نیپال کے وزیراعظم کے ایک ٹوئیٹ کے جواب میں وزیراعظم نے کہا؛ ‘‘آپ کی دل کی گہرائیوں سے دی جانے والی مبارک باد کے لئے شکریہ، وزیر اعظم شیر بھادر دیوبا۔ ہماری صدیوں پرانی دوستی اور مضبوطی کے لئے ہم مل کر کام کرنا جاری رکھیں گے’’۔ بھوٹان کے پی ایم کے ایک ٹوئیٹ کے جواب میں وزیراعظم نے کہا؛ ‘‘بھارت کے یوم جمہوریہ کے موقع پر دل کی گہرائیوں سے مبارک باد کے لئے بھوٹان کے وزیراعظم کا شکریہ۔ بھارت ،بھوٹان کے ساتھ اپنی پرانی اور انوکھی دوستی کو انتہائی اہمیت دیتا ہے۔ بھوٹان کی سرکار اور وہاں کے لوگوں کو تاشی ڈیلیک۔ہمارے رشتے اور مضبوط ہوں’’۔ سری لنکا کے پی ایم کے ایک ٹوئیٹ کے جواب وزیراعظم نے کہا؛ ‘‘شکریہ وزیراعظم راج پکشے، یہ سال خاص ہے، کیونکہ دونوں ممالک اپنی آزادی کے 75 سال مکمل ہونے کا جشن منا رہے ہیں۔ ہمارے لوگوں کے درمیان تعلقات اور مضبوط ہوں، یہی تمنا ہے’’۔ اسرائیل کے پی ایم کے ٹوئیٹ کے ایک جواب میں وزیراعظم نے کہا؛ ‘‘پی ایم نفتالی بینٹ، بھارت کے یوم جمہوریہ کے موقع پر نیک خواہشات کے لئے آپ کا شکریہ۔ مجھے پچھلے سال نومبر ہوئی ملاقات ہے، مجھے یقین ہے کہ بھارت – اسرائیل اسٹریٹجک شراکت داری مستقبل میں بھی آگے بڑھتی رہے گی’’۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح-ف ا – ق ر)
وزیر اعظم نے 15 سے 18 سال تک کی عمر کے 50 فیصد سے زیادہ نوجوانوں کو ویکسین کی پہلی خوراک دئے جانے کی تعریف کی

وزیر اعظم جناب نریندر مودی نے 15 سے 18 سال تک کی عمر کے 50 فیصد سے زیادہ نوجوانوں کو ویکسین کی پہلی خوراک دئے جانے کی تعریف کی ہے۔ مرکزی وزیر صحت ڈاکٹر منسکھ مانڈویہ کے ایک ٹویٹ کے جواب میں ،وزیر اعظم نے کہا ‘‘نو عمر اورنوجوان ہندوستان راستہ دکھارہا ہے۔ یہ ہمت افزاں خبر ہے ہمیں اس رفتار کو جاری رکھنا چاہئے ۔ ٹیکہ کاری کرنا اور کووڈ-19 سے متعلق اصول و ضوابط پر عمل پیرا ہونا بہت اہمیت کا حامل ہے۔ہم اس عالمی وبا کا مل کر مقابلہ کریں گے۔’’
وزیراعظم نے کیدار ناتھ مندر میں پوجا کی -تعمیر نو کے منصوبوں کی پیش رفت  کا جائزہ لیا

نئیدہلی08نومبر۔وزیر اعظم جناب نریندر مودی ،دیوالی کے تیوہار کے موقع پر کیدارناتھ پہنچے ۔اس موقع پر انہوں نے کیدارناتھ مندر میں پوجا کی ۔اس کے ساتھ ہی وزیر اعظم نے مندر کے چاروں اطراف میں گھوم کر وہاں جاری تعمیراتی منصوبوں کی پیش رفت کا جائزہ لیا۔اس موقع پر سینئیر افسران نے وزیر اعظم موصوف کو جاری کاموں کی نوعیت کے بارے میں تفصیلات بتائیں۔ انہوں نے اس موقع پر مندر کے احاطے میں موجود مختلف لوگوں سے گفتگو بھی کی ۔ واضح ہوکہ کیدار ناتھ مندر میں آج کل زبردست نو تعمیراتی منصوبوں کا کام جاری ہے اور 2013 کے بعد اس علاقے میں آئے بھیانک سیلاب اور زمین دھنسنے کی تباہ کاریوں کے بعد تعمیرات نو کا کام پوری تیز رفتاری کے ساتھ جاری ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
روس کے صدر کے ساتھ باہمی ملاقات میں وزیر اعظم جناب نریندر مودی کے افتتاحی کلمات کا اردو ترجمہ

عزت مآب، مجھے ایک بار پھر آپ سے ملنے کاشرف حاصل ہوا ہے اور بہت سے معاملات پر تبادلہ خیال کرنے کا موقع ملا ہے۔ گزشتہ سال دسمبر میں جب آپ آئے تھے تو کئی معاملات پر ہماری بات چیت ہوئی تھی اور اس کے بعد بھی، جیسا آپ نے کہا پہلے ہماری ٹیلی فون پر بھی بات ہوئی اور اس میں ہندوستان اور روس کے دوطرفہ معاملے میں مفصل طور پر زیر غور آئے اور دنیا کے جو مسائل ہیں اس کے بارے میں بھی ہماری بہت تفصیلی بات چیت ہوئی ہے۔ آج پھر ایک بار ہم مل رہے ہیں اور آج بھی دنیا کے سامنے جو سب سے بڑی فکر ہے، خاص طور سے ترقی پزیر ملکوں کی فوڈ سیکورٹی کی، ایندھن سیکورٹی کی، فرٹیلائزر کی۔ ایسے جو مسائل ہیں، ہمیں ضرور کچھ نہ کچھ راستے نکالنے ہوں گے اور آپ کو بھی اس میں پہل کرنی ہوگی۔ان معاملات پر بھی آج بات چیت کرنے کا موقع ملے گا۔ عزت مآب، میں آپ کا اور یوکرین کا اس بات کے لئے شکریہ ادا کرنا چاہوں گا، کیونکہ جب شروع کے دنوں میں بحران کے دوران ہمارے ہزاروں طلباء یوکرین میں پھنسے ہوئے تھے، آپ کی اور یوکرین کی مدد سے ہم اپنے طلباء کو محفوظ طریقے سے باہر نکال سکے، ان کے گھر تک ہم پہنچاسکے اور اس کے لئے میں دونوں ملکوں کا احسان مند ہوں۔ عزت مآب، میں جانتا ہوں کہ آج کا دور جنگ کا دور نہیں ہے اور ہم نے ٹیلی فون پر بھی آپ سے کئی بار اس موضوع پر بات کی ہے کہ ڈیمو کریسی اور ڈپلومیسی اور ڈائیلاگ، یہ ساری باتیں ایسی ہیں کہ جو دنیا کو چھوتی ہیں۔ آنے والے دنوں میں امن کے راستے پر ہم کیسے بڑھ سکیں اس بارے میں ضرور آج ہمیں تبادلہ خیال کرنے کا موقع ملے گا، آپ کا نکتہ نظر سمجھنے کا بھی مجھے موقع ملے گا۔ عزت مآب، ہندوستان اور روس کے تعلقات کئی گنا بڑھے ہیں ۔ ہم ان تعلقات کو اس لئے بھی اہمیت دیتے ہیں کہ ہم ایک ایسے دوست رہے ہیں جو گزشتہ کئی دہائیوں سے ہر پل ایک دوسرے کے ساتھ رہے ہیں اور پوری دنیا بھی جانتی ہے کہ ہندوستان کے ساتھ روس کا تعلق کیسا رہا ہے اور اسی لئے دینا کے دل میں بھی یہ بات ہے کہ یہ ایک اٹوٹ دوستی ہے اور ذاتی طور پر بھی میں اگر کہوں تو ایک طرح سے ہم دونوں کا سفر بھی ایک ساتھ شروع ہوا ہے ۔ میری آپ سے سب سے پہلے 2001 میں ملاقات ہوئی جب آپ ہیڈ آف گورنمنٹ تھے اور میں نے ریاستی سربراہ کے طور پر کام شروع کیا تھا۔ آج 22 سال ہوگئے ہیں اور ہماری دوستی لگاتار بڑھتی چلی جارہی ہے۔ لگاتار ہم دونوں ملک مل کر اس خطے کی بہبود کے لئے، لوگوں کی بھلائی کے لئے کام کررہے ہیں،آج ایس سی او کانفرنس میں بھی آپ نے ہندوستان کے لئے جن جذبات کا اظہار کیا ہے، میں اس کے لئے آپ کا بہت احسان مند ہوں۔ عزت مآب، مجھے یقین ہے کہ آج کی ہماری جو باہمی ملاقات، آج کی ہماری جو بات چیت ہوگی وہ آنے والے دنوں میں ہمارے تعلقات کو مزید گہرا کرے گی، دنیا کو جو امیدیں اور توقعات ہیں انھیں پورا کرنے میں بہت کام آئیں گی، اس کا مجھے پورا بھروسہ ہے۔ میں پھر ایک بار آج وقت نکالنے پر آپ کا احسانمند ہوں۔ اعلانِ دستبرداری۔ یہ وزیر اعظم کے کلمات کا تخمینی ترجمہ ہے۔ اصل بیان ہندی میں دیا گیا تھا۔
ہندوستان اور مالدیپ کے درمیان ویزا انتظامات سے متعلق سہولیات کے سلسلے میں
 مفاہمت نامے پرکابینہ کی قبل از نفاذ منظوری

نئی دہلی، 16 جنوری 2019/ وزیراعظم جناب نریندر مودی کے زیرسربراہی مرکزی کابینہ نے ہندوستان اور مالدیپ کے درمیان دسمبر 2018 میں دستخط ویزا انتظامات سہولیات سے متعلق مفاہمت نامے کو قبل از نفاذ منظوری دے دی ہے۔ ویزا انتظامات کی سہولیات سے متعلق سمجھوتے پر مالدیپ کے صدر کے ہندوستان دورے کے دوران دستخط کیے گئے تھے۔ اس معاہدے کا مقصد ہندوستان اور مالدیپ کے درمیان عوام کے آپسی تعلقات کو اور مضبوط بنانا ہے۔ اس سے دونوں ملکوں کے شہریوں کے لیے سیاحت، علاج، تعلیم کے ساتھ ہی ساتھ کاروبار اور روزگار کے مقصد سے ایک دوسرے کے ملک میں آنا جانا آسان ہوجائے گا۔یہ سمجھوتہ سیاحت، علاج،محدودکاروباری مقاصد سے 90 دن کے فری ویزا سفرکی تجویز پیش کرتا ہے اور اس طرح سے آزاد ویزا داخلے کو آسانی سے میڈیکل ویزا کے ساتھ ہی ساتھ طالب علموں پرانحصار کرنے والے ایک دوسرے کے علاقے میں روزگار پانے کی کوشش کرنے والوں کے ویزا میں آسانی سے تبدیل کرنے کی بھی تجویز پیش کرتا ہے۔ پس منظر: بھارت او مالدیپ کے درمیان وقت کی کسوٹی پر کھرے اترے روایتی دوستانہ تعلقات ہیں۔ بھارت اور مالدیپ کے عوام کے درمیان قریبی رشتے دونوں ملکوں کے درمیان خصوصی دوطرفہ تعلقات کی بنیادتیار کرتے ہیں،جسے نومبر2018 میں وزیراعظم جناب نریندرمودی کے ذریعے مالدیپ کے نومنتخب صدر جناب ابراہیم محمد صالح کی حلف لینے کی تقریب میں شرکت کرنے کے لیے کیے گئے مالے دورے اور اس کے بعد دسمبر 2018 میں مالدیپ کے صدر کے بھارت دورے سے اور بھی زیادہ مثبت رفتار ملی ہے۔ ۔۔۔۔۔۔۔۔۔۔۔ م ن۔ش ت ۔ ت ع۔
وزیر اعظم نے مہاکوی بھارتیار، سبرامنیہ بھارتی کو ان کے یوم پیدائش کے موقع پر سلام عقیدت پیش کیا

وزیر اعظم جناب نریندر مودی نے مہاکوی بھارتیار ، سبرامنیہ بھارتی کو ان کے یوم پیدائش کے موقع پر خراج عقیدت پیش کیا۔ وزیر اعظم نے ٹوئیٹ کیا؛ ’’ میں عظیم سبرامنیہ بھارتی کو ان کے یوم پیدائش کے موقع پر سلام عقیدت پیش کرتا ہوں۔ ’مہاکوی بھارتیار‘ غیر معمولی شجاعت اور شاندار ذہانت کا مظہر تھے۔ ان کے پاس بھارت کی ترقی اور ہر بھارتی کو بااختیار بنانے کا ایک زبردست تصوراتی خاکہ تھا۔ ہم مختلف شعبوں میں ان کے خیالات کو عملی جامہ پہنانے کے لیے کام کر رہے ہیں۔‘‘
وزیراعظم نریندر مودی نے رانی ویلو ناچھیار کی سالگرہ پر انہیں یاد کیا

نئی دہلی،3 جنوری 2022 /وزیراعظم جناب نریندرمودی نے رانی ویلوناچھیار کو ان کی سالگرہ پر خراج عقید ت پیش کیا۔ ایک ٹوئٹ میں وزیراعظم نے کہا کہ بہادر رانی ویلوناچھیار کی ان کی سالگرہ پر یاد کیا جائے۔ ان کی غیر معمولی بہادری آنے والی نسلوں کو تحریک دیتی رہے گی۔ ان کا نوآبادیاتی نظام سے لڑنے کا مضبوط عزم قابل تعریف تھا۔ انہوں ہماری ناری شکتی کے جذبے کو روشن کیا ہے۔
وزیر اعظم نریندر مودی اور موریشس کے وزیر اعظم پروند کمار جگناتھ کے ذریعے پروجیکٹوں کا مشترکہ طور پر افتتاح اور آغاز

نئی دہلی، 19/جنوری 2022 ۔ وزیر اعظم نریندر مودی اور موریشس کے وزیر اعظم پروند کمار جگناتھ 20 جنوری 2022 کو موریشس میں بھارت کی مدد سے تیار کئے گئے سوشل ہاؤسنگ یونٹس پروجیکٹ کا مشترکہ طور پر ورچول طریقے سے افتتاح کریں گے۔ دونوں معززین موریشس میں بھارت کے ترقیاتی تعاون کے تحت سر انجام دیئے جارہے سول سروس کالج اور 8 میگاواٹ کے سولر پی وی فارم پروجیکٹوں کا آغاز بھی کریں گے۔ میٹرو ایکسپریس پروجیکٹ اور دیگر بنیادی ڈھانچہ جاتی پروجیکٹوں کے لئے موریشس کو بھارت کی جانب سے دیے جانے والے 190 ملین امریکی ڈالر کے لائن آف کریڈٹ (ایل او سی) سے متعلق ایک معاہدہ اور چھوٹے ترقیاتی پروجیکٹوں کے نفاذ سے متعلق مفاہمت نامہ کا بھی تبادلہ کیا جائے گا۔
وزیراعظم نے مہاراشٹر میں ایک حادثے میں ہوئے جانوں کے نقصان  پرتعزیت کا اظہارکیاہے

وزیراعظم جناب نریندرمودی نے مہاراشٹر میں سیلسورا کے نزدیک ہوئے ایک حادثے میں جانوں کے اتلاف پراپنے گہرے رنج وغم کااظہارکیاہے ۔ وزیراعظم نے متاثرین کے لئے وزیراعظم کے قومی راحت فنڈ (پی ایم این آرایف ) سے امدادکابھی اعلان کیاہے ۔ سلسلے وار ٹویٹس میں وزیراعظم کے دفترنے ٹوئیٹ کیا : ‘‘مہاراشٹر میں سیلسورا کے نزدیک ایک حادثے کی وجہ سے ہوئے جانوں کے نقصان پر بہت دکھ ہواہے ۔ دکھ کی اس گھڑی میں میری ہمدردیاں ، اپنے چہیتوں سے محروم ہوجانے والوں کے ساتھ ہیں ۔ میں اس حادثے میں زخمی افراد کی جلد صحت یانی کے لئے دعاگوہوں ’’:وزیراعظم وزیراعظم نریندرمودی نے اعلان کیاہے کہ سیلسورا کے نزدیک اس حادثے میں ہلاک ہونے والوں کے لواحقین کو پی ایم این آرایف سے دو –دولاکھ روپے کی مدد دی جائے ۔ زخمی ہونےوالے افراد کو 50000روپے دیئے جائیں گے ۔
وزیر اعظم کووڈ-19 کی صورت حال کا جائزہ لینے کے لئے کل وزرائے اعلیٰ کے ساتھ تبادلہ خیال کریں گے

نئی دہلی، 26/ اپریل 2022 ۔ وزیر اعظم جناب نریندر مودی کووڈ-19 کی صورت حال کا جائزہ لینے کے لئے، کل 27 اپریل کو دوپہر 12 بجے، ریاستی وزرائے اعلیٰ کے ساتھ تبادلہ خیال کریں گے۔ ایک ٹوئیٹ میں وزیر اعظم نے کہا ہے کہ: ’’کل 27 اپریل کو دوپہر 12 بجے کووڈ – 19 کی صورت حال کا جائزہ لینے کے لئے ریاستی وزرائے اعلیٰ کے ساتھ تبادلہ خیال کروں گا۔‘‘
مرکزی کابینہ نے تیل اور قدرتی گیس کے شعبے میں تعاون کے لئے  بھارت اور برازیل کے درمیان   مفاہمت نامے کو منظوری دی

نئی دہلی، 22 جنوری / وزیراعظم جناب نریندر مودی کی سربراہی میں مرکزی کابینہ نے آج تیل اور قدرتی گیس کے شعبے میں تعاون کے لئے بھارت اور برازیل کے درمیان ایک مفاہمت نامے پر دستخط کو اپنی منظوری دی ہے۔ اس مفاہمت نامے سے تیل اور قدرتی گیس کے سیکٹر میں دونوں ملکوں کے درمیان تعاون میں اضافہ ہوگا اور اس مفاہمت نامے کے تحت دونوں فریق برازیل اور ہندوستان کے درمیان ای اور پی اقدامات میں تعاون قائم کرنے کی سمت کام کریں گے۔ ساتھ ہی اس سیکٹر میں تحقیق اور ترقی کے علاوہ دونوں ملک اور تیسرے ملکوں میں رقیق قدرتی گیس میں اشتراک کاپتہ لگانے کے علاوہ تیل ،توانائی اور ماحولیاتی امورنیز توانائی کی صلاحیت، توانائی کی تحقیق و ترقی اور علاقائی توانائی ، بنیادی ڈھانچے کے نیٹ ورک کی توسیع جیسی توانائی کی پالیسیوں میں اشتراک کو حوصلہ دینے کی سمت میں بھی کام کریں گے۔ توقع ہے کہ اس مفاہمت نامے پر اس مہینے کے آخری میں اس وقت دستخط کئے جائیں گے جب برازیل کے صدر ہندوستان کا دورہ کریں گے۔ ۔۔۔۔۔۔۔۔۔۔۔
وزیر اعظم مودی نے ونیش پھوگٹ کو 50 کلو گرام زمرے کے کشتی مقابلے میں گولڈ جیتنے پر مبارکباد پیش کی

وزیر اعظم جناب نریندر مودی نے ونیش پھوگٹ کو جکارتا۔ پالم بانگ، انڈونیشیا میں 18 ویں ایشین گیمز 2018میں 50 کلو گرام زمرے کے کشتی مقابلے میں گولڈ جیتنے پر مبارکباد پیش کی۔ وزیر اعظم نے کہا، ’’ایک اور ٹورنامنٹ، ایک اور تمغہ! ہندوستان ونیش پھوگٹ کی جیت کی جیت کی خوشی میں شامل ہے۔ ایشین گیمز 2018 میں50 کلو گرام کے زمرے میں گولڈ جیتنے پر انہیں مبارکباد۔ ونیش کی یکے بعد دیگرے جیت سے نئے آنے والے ایتھلیٹس کی حوصلہ افزائی ہوگی۔ ‘‘
وزیراعظم نے سری لنکا کے صدر اور وزیر اعظم سے بات کی، دہشت گردانہ حملوں میں ہوئی ہلاکتوں پر تعزیت کا اظہار کیا

نئی دہلی،21 اپریل وزیر اعظم جناب نریندر مودی نے سری لنکا کے ڈیموکریٹک سوشلسٹ ریپبلک کے صدر اور وزیراعظم سے ٹیلیفون پر بات کی اور تمام ہندوستانیوں کی جانب سے سری لنکا میں دہشت گردوں کے حملوں میں ایک سو پچاس معصوم افراد کی ہلاکت پر تعزیت کا اظہار کیا۔ وزیراعظم مودی نے مذہبی مقامات سمیت مختلف مقامات پر مذہبی تہوار کے دوران سلسلے وار دہشت گردانہ حملوں کی سخت مذمت کی ۔ ان حملوں کو منصوبہ بند بربریت سے تعبیر کرتے ہوئے انہوں نے کہا کہ ان حملوں کو پورے خطے اور پوری دنیا میں دہشت گردی کی جانب سے پوری انسانیت کو درپیش سنگین چیلنج قرار دیا۔ وزیراعظم نے سری لنکا کو دہشت گردی سے درپیش چیلنجوں کا سامنا کرنے کے لیے ہر ممکن امداد دینے کی پیش کش کی ۔ انہوں نے زخمیوں کی جلد از جلد بحالی صحت کے لیے نیک خواہشات کا اظہار کیا اور ان کے علاج کیلئے تمام ضروری امداد کی پیشکش کی۔ ۔ ۔ ۔ ۔ ۔ ۔ ۔ ۔ ۔ (م ن ۔ رض۔ را(
وزیر اعظم نے جناب جمبے تاشی کے انتقال پر تعزیت کا اظہار کیا

وزیر اعظم جناب نریندر مودی نے اروناچل قانون ساز اسمبلی کے رکن جناب جمبے تاشی کے انتقال پر تعزیت کا اظہار کیا ہے۔ وزیر اعظم نے ٹویٹ کیا: "جناب جمبے تاشی جی کے اچانک انتقال سے مجھے تکلیف پہنچی ہے ۔ وہ ایک ذہین رہنما تھے جو معاشرے کی خدمت کا جذبہ رکھتے تھے۔ انہوں نے اروناچل پردیش کی ترقی کے لیے سخت محنت کی۔ اس دکھ کی گھڑی میں میری ہمدردیاں ان کے اہل خانہ اور متعلقین کے ساتھ ہیں۔ اوم منی پدمے ہم۔ @PemaKhand"
وزیراعظم نے لکھنؤ میں’آزادی@75 – نئے شہری بھارت: شہری منظر نامے کو تغیر سے ہمکنار کرنے’کے مقصد سے منعقدہ کانفرنس اور نمائش کا افتتاح کیا

وزیر اعظم جناب نریندر مودی نے آج لکھنؤ میں'آزادی@75-نئے شہری بھارت: شہرے منظر نامے کو تغیر سے ہمکنار کرنے'کے مقصد سے منعقدہ کانفرنس اور نمائش کا افتتاح کیا۔ اس موقع پر مرکزی وزراء جناب راج ناتھ سنگھ ، جناب ہردیپ پوری ، جناب مہندر ناتھ پانڈے ، جناب کوشل کشور، اترپردیش کی گورنر محترمہ آنندی بین پٹیل اور اترپردیش کے وزیر اعلیٰ یوگی آدتیہ ناتھ بھی اس موقع پر موجود تھے۔ وزیر اعظم نے ڈیجیٹل طور پر پردھان منتری آواس یوجنا – اربن (PMAY -.
دیوالی کے موقع پر دنیا بھر کے قائدین کی جانب سے ارسال کی جانے والی مبارکبادکیلئے وزیراعظم نے شکریہ ادا کیا

نئیدہلی۔28؍اکتوبر۔وزیراعظم نریندر مودی نے برطانیہ کے وزیراعظم جناب بورس جانسن ، اسرائیل کے وزیراعظم جناب بنجامن نیتن یاہو، ریاستہائے متحدہ امریکہ کے صدر مسٹر ڈونالڈ ٹرمپ ، کنیڈا کے وزیراعظم جناب جسٹن ٹروڈو، اسرائیل کے صدر جناب ریووین ریولین، سنگاپور کے وزیراعظم جناب لی سین لونگ، امریکہ کے نائب صدر جناب مائیک پینس سمیت دنیا بھر کے قائدین کی جانب سے دیوالی کے موقع پر ارسال کی جانے والی مبارکباد کیلئے ان حضرات کا شکریہ ادا کیا ہے۔
ہماچل پردیش دیوس کے موقع پر وزیر اعظم کے خطاب کا متن

نمسکار! ہماچل پردیش دیوس کے موقع پر دیوبھومی کے تمام باشندگان کو تہہ دل سے مبارکباد۔ یہ بہت ہی اچھا اتفاق ہے کہ ملک کی آزادی کے 75ویں برس میں، ہماچل پردیش بھی اپنا 75واں یوم تاسیس منا رہا ہے۔ آزادی کے امرت مہوتسو میں، ہماچل پردیش میں ترقی کا امرت ریاست کے ہر باشندے تک مسلسل پہنچتا رہے، اس کے لیے ہم سبھی کی کوششیں جاری ہیں۔ ہماچل کے لیے اٹل جی نے کبھی لکھا تھا۔ برف ڈھکی پروت مالائیں، ندیاں، جھرنے، جنگل، کنرِیوں کا دیش، دیوتا ڈولیں پل پل! خوش قسمتی سے مجھے بھی فطرت کے بیش قیمتی تحائف، انسانی صلاحیت کی انتہا اور پتھر کو چیر کر اپنی قسمت بنانے والے ہماچل کے باشندگان کے درمیان رہنے کا، ان سے ملاقات کا موقع کئی بار حاصل ہوا ہے۔ ساتھیو، 1948 میں جب ہماچل پردیش کا قیام عمل میں آیا تھا، تب پہاڑ جیسی چنوتیاں درپیش تھیں۔ چھوٹی پہاڑی ریاست ہونے کی وجہ سے، مشکل حالات اور چنوتی بھرے جغرافیہ کے سبب امکانات کے مقابلے تشویشات زیادہ تھیں۔ لیکن ہماچل کے محنتی، ایماندار اور جفاکش لوگوں نے اس چنوتی کو مواقع میں تبدیل کر دیا۔ باغبانی، پاور سرپلس ریاست، شرح خواندگی، گاؤں گاؤں تک سڑک سہولت، گھر گھر پانی اور بجلی کی سہولت، جیسے کام اس پہاڑی ریاست کی ترقی کو ظاہر کرتے ہیں۔ گذشتہ 7۔8 برسوں سے مرکزی حکومت کی مسلسل کوشش رہی ہے کہ ہماچل کی اہلیت کو، وہاں کی سہولتوں کو مزید بہتر بنایا جائے۔ہمارے نوجوان ساتھی ہماچل کے مقبول عام وزیر اعلیٰ جے رام جی کے ساتھ مل کر دیہی سڑکوں، شاہراہوں کو چوڑا کرنے، ریلوے نیٹ ورک کی توسیع کا جو ذمہ دوہرے انجن والی حکومت نے لیا ہے، اس کے نتائج اب نظر آنے لگے ہیں۔ جیسے جیسے کنکٹیویٹی بہتر ہو رہی ہے، ویسے ویسے ہماچل کی سیاحت نئے نئے علاقوں میں داخل ہو رہی ہے۔ ہر نیا علاقہ سیاحوں کے لیے فطرت، ثقافت اور ایڈوینچر کے نئے تجربات لے کر آرہا ہے، اور مقامی باشندوں کے لیے روزگار، خودروزگار کے لامحدود مواقع کے دروازے کھول رہا ہے۔ صحتی سہولتوں کو جس طرح بہتر بنایا جا رہا ہے، اس کا نتیجہ کورونا کی تیز رفتار ٹیکہ کاری کی شکل میں ہمیں نظر آیا ہے۔ ساتھیو، ہماچل میں جتنے امکانات ہیں، ان کو مکمل طور پر سامنے لانے کے لیے اب ہمیں تیزی سے کام کرنا ہے۔ آنے والے 25 برسوں میں ہماچل کے قیام اور ملک کی آزادی کے 100 برس مکمل ہونے والے ہیں۔ یہ ہمارے لیے نئے عزائم کا امرت کال ہے۔ اس مدت میں ہمیں ہماچل کو سیاحت، اعلیٰ تعلیم، تحقیق، آئی ٹی، بایوٹکنالوجی، خوراک ڈبہ بندی اور قدرتی طریقہ کاشت جیسے شعبوں میں مزید تیز رفتاری سے آگے لے جانا ہے۔ اس سال کے بجٹ میں اعلان کردہ وائبرینٹ ولیج اسکیم اور پروت مالا یوجنا سے بھی ہماچل پردیش کو بہت فائدہ حاصل ہوگا۔ یہ اسکیمیں ہماچل پردیش میں دور دراز کے علاقوں میں کنکٹیویٹی میں اضافہ کریں گی، سیاحت کو فروغ دیں گی اور روزگار کے نئے مواقع بھی پیدا کریں گی۔ ہمیں ہماچل کی ہریالی میں اضافہ کرنا ہے، جنگلوں کو مزید وسعت دینا ہے۔ بیت الخلاؤں کو لے کر ہوا بہترین کام اب صفائی ستھرائی کے دیگر پیمانوں کو بھی ترغیب فراہم کرے، اس کے لیے عوامی شراکت داری میں مزید اضافہ کرنا ہوگا۔ ساتھیو، مرکز کی فلاحی اسکیموں کو جے رام جی کی سرکار اور ان کی پوری ٹیم نے کافی توسیع دی ہے۔ خصوصاً سماجی تحفظ کے معاملے میں ہماچل میں قابل تعریف کام ہو رہا ہے۔ ایماندار قیادت، پرامن ماحول، دیوی دیوتاؤں کا آشیرواد اور ازحد محنتی ہماچل کے لوگ، یہ سب غیر معمولی چیزیں ہیں۔ ہماچل کے پاس تیزرفتار ترقی کے لیے درکار ہر چیز موجود ہے۔ خوشحال اور مضبوط بھارت کی تعمیر کے لیے ہماچل اپنے تعاون میں مسلسل اضافہ کرتا رہے، یہی میری خواہش ہے! بہت بہت شکریہ!
وزیراعظم نے چھٹھ پوجا کے موقع پر قوم کو مبارکباد دی ہے

وزیراعظم جناب نریندر مودی نے ، چھٹھ پوجا کے موقع پر قوم کو مبارکباد پیش کی ہے۔ اپنے ٹوئیٹ میں وزیراعظم نے کہا: ’’سورج دیوتا اور فطرت کی پوجا کے لیے وقف چھٹھ کے پرمسرت موقع پر تمام ہم وطنوں کو دل کی گہرائیوں سے مبارکباد۔ بھگوان بھاسکر کی جھلک اور چھٹی میّا کے آشیرواد سے ہر کسی کی زندگی ہمیشہ منور رہے، یہی خواہش ہے۔ ‘‘